Caiete macedonskiene Vol.4 - Ion Munteanu
Macedonski este primul nostru scriitor european din secolul al XIX-lea, preocupat de a resurectiona, de a remodela nu doar fata, ci intregul fond al literaturii romane. Este primul poet modern, orientat mai mult cu fata spre viitor, decat spre trecut. Cel mai clar o spune un critic modern: ''Al. Macedonski viseaza sa schimbe poezia asa cum altii viseaza s-o scrie si lui, in fond, i se intampla mult mai rar sa nu fie inovator, decat sa nu fie poet. Starea normala a poetului este pentru Macedonski innoirea. Si cu toate acestea, el se pune mereu sub semnul traditiei. [...] Literatura romana cunoaste in cazul lui Macedonski prima drama a creatorului, cand constiinta poeziei se separa de poezie, merge contra ei. [...] Asa se explica ambiguitatea operei: epigonismul si curiozitatea pentru tot ce e nou, spiritul pasoptist, heliadismul si simbolismul. [...] Nu ne putem imagina nasterea poeziei moderne fara cele doua fete de Ianus ale lui Macedonski, una indreptata spre trecut, alta catre viitor... Al. Macedonski este intaiul nostru poet modern prin acest triumf al constiintei poeziei asupra poeziei: cu el se deschide o lunga cearta intre constiinta si poezie... [...] Lirica lui Macedonski e o imensa tensiune a spiritului, refuzand ceea ce i se da si tanjind dupa ceea ce i se refuza, o aventura dincolo de orice securitate a tarmului, in largul nelinistit al oceanului. - Ion Munteanu